Държавен вестник, бр. 95, 2010 г., стр. 17

БРОЙ  95	
Д Ъ Р Ж А В Е Н  В Е С Т Н И К 	
СТР.  17  
Чл. 16. Не се предоставя безвъзмездна фи­
нансова помощ за проекти, включващи дей­
ности в защитените зони, част от Европейската 
екологична мрежа „Натура 2000“, когато тези 
инвестиции не отговарят на изискванията по 
Закона за биологичното разнообразие, Закона 
за опазване на околната среда и съответни­
те подзаконови нормативни актове, както и 
предвидените ограничения в заповедите за 
определянето на тези места и плановете за 
управлението им.
Раздел V
Допустимост на разходите
Чл. 17. (1) Допустими за финансиране са 
дейностите по сектори, посочени в заявлението 
за кандидатстване съгласно приложение № 1.
(2) Допустими за финансиране са следните 
разходи, предназначени за постигане на една 
или повече от целите по чл. 2:
1. разходи за строително-монтажни работи;
2. закупуване и инсталиране на нови машини 
и оборудване (вкл. компютърно), съоръже­
ния и други, пряко свързани с предвидената 
инвестиция, включително разходи, включени 
в продажната цена за осъществяване на дос­
тавка, инсталиране, изпитване и въвеждане 
в експлоатация на оборудването/машините/
съоръженията;
3. специализирана складова техника и обо­
рудване, пряко свързани със съхранението и 
обработката на рибните продукти;
4. закупуване на ноу-хау, патентни права и 
лицензи, необходими за изготвяне и изпълнение 
на проекта;
5. закупуване на софтуер, включително 
разходите за доставка, инсталиране, тестване 
и въвеждане в експлоатация;
6. предварителни разходи за инженерни 
проучвания, оценки, анализи и изготвяне на 
инвестиционния проект и неговите проектни 
части; 
7. закупуване на земя, която има пряка 
връзка с предвидената инвестиция и е в размер 
до 10 на сто от общите допустими разходи по 
проекта;
8. специализирани плавателни съдове, кои­
то обслужват и са пряко свързани с морската 
дейност на пристанището, като средства за 
швартоване, средства за проверка и контрол, 
средства за поддържане на подходите на 
пристанището, плаващи подемни устройства, 
плавателни средства, свързани с чистотата 
на водната среда, и други подобни, съгласно 
добрите риболовни практики, възприети от 
Европейския съюз;
9. въвеждане на системи за контрол на ка­
чеството, безопасни условия на труд и опазване 
на околната среда и водите и достигане на съ­
ответствие с международно признати стандарти;
10. разходите за доставка, инсталация, тест­
ване и въвеждане в експлоатация на:
а) оборудване за подобряване качеството, 
безопасността, капацитета за съхранение и 
проследяемостта на продуктите;
б) съоръжения и/или оборудване за подо­
бряване на безопасността и условията на труд;
в) съоръжения за сигурност и контрол;
г) дейности за повишаване степента на 
безопасност на пристанищните съоръжения;
11. разходи, свързани с приемане и обра­
ботване на отпадъци:
а) съоръжения и/или оборудване за съхра­
нение на отпадъците;
б) пречиствателни съоръжения за отпадни 
води и оборудване, свързано с опазването на 
околната среда.
(3) Допустими за финансиране са разхо­
дите по ал. 2, когато са пряко свързани със 
сектора/ите, по който/които се кандидатства, 
като разходи, необходими за изпълнението на 
инвестицията.
(4) Разходите по ал. 2, т. 4, 6 и 7 са допусти­
ми, ако са извършени в периода 01.01.2007 г. – 
31.12.2013 г.
(5) Всички останали разходи са допустими, 
ако са извършени след подписването на дого­
вора по чл. 23, ал. 2.
Чл. 18. Не се предоставя безвъзмездна фи­
нансова помощ за:
1. закупуване на земя, която няма пряка 
връзка с инвестицията; 
2. закупуване на земя на стойност над 10 на 
сто от размера на общите допустими разходи 
по проекта;
3. данък добавена стойност (ДДС), с изклю­
чение на невъзстановимия ДДС;
4. финансови задължения, включително 
лихви по заеми и лихви по лизинг;
5. разходи за изграждане на жилищни по­
мещения и сгради, несвързани с инвестицията; 
6. оперативни разходи, включително разходи 
по поддръжка и наеми;
7. доставка и/или услуга, чиято стойност 
възлиза на сума, по-голяма от левовата равно­
стойност на 15 000 евро, за която няма рефе­
рентни цени и за която кандидатът не е полу­
чил най-малко две независими и съпоставими 
оферти от доставчици, оригиналите от които са 
приложени към заявлението за кандидатстване, 
с изключение на разходите по чл. 17, ал. 2, т. 4 
и 7; за недопустими се считат оферти, които 
не съдържат следните реквизити: Единен иден­
тификационен код (ЕИК) на оферента, срок